‏8 אוגוסט, 2019

‏ז' אב, תשע"ט

**מכרז פומבי 70/2019 – חשמלאי/ת - הארכת מועד**

בהתאם לסעיף 10 לצו העיריות (נוהל קבלת עובדים לעבודה) תשל"ז – 1977 בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של **חשמלאי/ת** ברמת השרון, והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו:** **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד:** חשמלאי/ת

**היקף המשרה:** 1.00

**היחידה:** תפעול

**כפיפות:** מנהל מחלקת החשמל.

**דירוג:** הנדסאים/ טכנאים/ מנהלי

**דרגה:**  39-36/ 9-6 בהתאמה.

**תקופת ניסיון:** שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כפקח/ית בנייה בעירייה ו/או כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

* תחזוקת מערכות החשמל במוסדות העירייה ובמוסדות החינוך ובכלל זה: תכנון ו/או סיוע בהכנת תכנית תחזוקת מערכות החשמל.
* ביצוע עבודות תחזוקת חשמל.
* ביצוע עבודות תחזוקה ומנע של רשות המאור ברשות המקומית.
* טיפול ומענה לתקלות חשמל במוס"ח ובמוסדות העירייה.
* מטלות שוטפות בהתאם להנחיית הממונים.

**ד. דרישות התפקיד**

**השכלה**:

* השכלה תיכונית חלקית לפחות;
* רישיון מקצועי- חשמלאי מוסמך ממוסד מוכר.
* עדיפות ללימודים משלימים והשתלמויות מקצועיות.

**דרישות מיוחדות:**

* אישור משטרה על העדר עברות מין.
* נכונות לעבודה לא שגרתית ומחוץ לשעות העבודה הרגילות בהתאם לצורך.

**ניסיון מקצועי:**

ניסיון מקצועי מוכח ומוצלח של שנתיים לפחות כחשמלאי/ת .

**כישורים אישיים:**

אמינות ומהימנות אישית, קפדנות ודייקנות בביצוע, ערנות ודריכות, הבנה ותפיסה,

מיומנות טכנית ותפיסה מכאנית, יכולת ארגון ותכנון, יכולת תיאום, פיקוח ובקרה.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמאים נוספים ו/או מתקדמים, ניסיון מיוחד, וותק בתחום וכיו"ב.**

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה, זאת בהתאם לשיקול דעתה של ועדת המכרזים.

בכבוד רב, אבי גרובר

ראש עיריית רמת השרון